PTT ลุยทำ M&A ในธุรกิจสำรวจ-ผลิตปิโตรเลียมช่วง 3 ปีจากนี้
"เทวินทร์ วงศ์วานิช" ประกาศนำ PTT ซื้อกิจการในธุรกิจสำรวจ-ผลิตปิโตรเลียมช่วง 3 ปีจากนี้ เผยอยู่ระหว่างการจัดทำแผนธุรกิจในปีหน้า,แผนระยะ 5 ปี และแผนระยะ 20 ปี คาดสรุปได้ในเดือน ธ.ค.นี้
1 ต.ค. 2558

นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า บริษัทได้ประกาศเดินหน้ารุกซื้อกิจการ (M&amp;A) ในธุรกิจสำรวจและผลิตปิโตรเลียมในช่วง 3 ปีจากนี้ โดยอาศัยจังหวะที่มูลค่ากิจการดังกล่าวปรับตัวลดลง เพื่อเป็นแนวทางหลักที่จะสนับสนุนการเติบโตของกลุ่ม PTT ในอนาคต ซึ่งขณะนี้บริษัทอยู่ระหว่างการจัดทำแผนธุรกิจในปีหน้า แผนระยะ 5 ปึ และแผนระยะ 20 ปี คาดว่าจะสรุปได้ในเดือน ธ.ค.นี้
โดยในวันนี้ นายเทวินทร์ ได้เข้ารับตำแหน่งประธานเจ้าหน้าที่บริหารและกรรมการผู้จัดการใหญ่ PTT เป็นวันแรก โดยระบุวิสัยทัศน์ 4 นโยบาย เพียงพอ ทั่วถึง เป็นธรรม และยั่งยืน เพื่อนำพา PTT ให้เป็นองค์กรพลังงานของชาติที่ยั่งยืนของไทย